Dôvodová správa
k privatizácii časti zdravotníckeho zariadenia
Odborný liečebný ústav respiračných chorôb v Novom Smokovci
časť 
Pľúcne oddelenie

Dôvodom predloženia tohto materiálu na rokovanie vlády Slovenskej republiky je vydanie rozhodnutia o privatizácii časti zdravotníckeho zariadenia Odborný liečebný ústav respiračných chorôb v Novom Smokovci, časť Pľúcne oddelenie priamym predajom pre nadobúdateľa spoločnosť TATRASAN, s.r.o. Štefánikova 897/4, 058 01 Poprad. 

l. Vymedzenie privatizovaného majetku

Odborný liečebný ústav respiračných chorôb v Novom Smokovci vznikol 1. júla 1960 na základe uznesenia Východoslovenského krajského národného výboru v Košiciach              č. 6-17/6, opatrením  odboru zdravotníctva rady KNV v Košiciach z 30.6.1960 zn. zdrav. 715/1960 ako “Liečebňa tuberkulózy a respiračných chorôb v Novom Smokovci” . Tento názov bol štatútom ústredného riaditeľstva odborných liečebných ústavov tuberkulózy a respiračných chorôb vo Vysokých Tatrách vydaným MZ ST dňa 12.12.1974 pod č. Z – 1312/1974 B/2, účinným 1.1.1975 pozmenený na “Odborný liečebný ústav respiračných chorôb v Novom Smokovci”. Ministerstvo zdravotníctva SR ako zriaďovateľ organizácií v odvetví zdravotníctva podľa zákona SNR č. 518/1990 Zb. o prechode zakladateľskej alebo zriaďovateľskej funkcie národných výborov na obce, ústredné orgány štátnej správy a orgány miestnej štátnej správy a § 74 zákona NR SR č. 277/1994  Z.z. o zdravotnej starostlivosti, v nadväznosti na zrušenie Ústredného riaditeľstva odborných liečebných ústavov tuberkulózy a respiračných chorôb vo Vysokých Tatrách, o právnom postavení, hlavných úlohách, organizačnom členení a vnútornom usporiadaní odborného liečebného ústavu respiračných chorôb v Novom Smokovci svojím Opatrením č. 3909/1991-A zo dňa 11.12.1991 bol predmetný Ústav prevedený z rozpočtovej na príspevkovú formu hospodárenia. Uvedeným zrušením Ústredného riaditeľstva odborných liečebných ústavov tuberkulózy a respiračných chorôb vo Vysokých Tatrách Opatrením MZ SR č. 3684/92-A-D/2, zo dňa 10.12.1992 priamym nadriadeným a zriaďovateľom sa stalo MZ SR. Opatrením MZ SR č. 3287/1995-A, zo dňa 5.12.1995 bolo Ústavu pridelené identifikačné číslo 00221953.
Zdravotnícke zariadenie bolo zaradené do 2. etapy  privatizácie zdravotníckych zariadení uznesením vlády SR č. 557 zo dňa 20.6.2001.
Podľa § 10 ods. 7 zákona č. 92/1991 Zb. v znení neskorších predpisov informácia o predložení  základného privatizačného projektu zverejnená v dennej tlači distribuovanej celoštátne dňa 17.6.2002.
Privatizovaný majetok zdravotníckeho zariadenia je situovaný v obci Nový Smokovec a pozostáva z hlavnej liečebnej budovy – sanatórium OLÚ, hlavnej obytnej budovy so slobodárňou, pavilón A – liečebná budova, hospodárskych budov, skladov, dvoru, chatky Stella, chatka Javorina, stolárskej dielne, 13 garáží, 3 obytných domov, skleníka, liečebnej budovy. 
  
Do privatizácie podľa tohto základného privatizačného projektu vstupuje časť majetku Pľúcne oddelenie.
Ústav ako špecializované ústavné zdravotnícke zariadenie, poskytuje zdravotnú starostlivosť na lôžkových oddeleniach dospelým chorým s nešpecifickými ochoreniami dýchacích ciest, ktorých na liečbu respiračných chorôb, prípadne na vykonávanie diferenciálnej diagnostiky, odporučí odborný lekár – pneumológ, alergológ, internista.

V záujme zabezpečenia ústavnej zdravotnej starostlivosti Ústav poskytuje: 
•	zdravotnú starostlivosť na lôžkových oddeleniach dospelým chorým s nešpecifickými ochoreniami dýchacích ciest ako aj základnú ambulantnú preventívnu a liečebnú starostlivosť i odbornú ambulantnú starostlivosť,
•	vykonáva konzultačnú a poradnú činnosť pre pneumológov, spolupracuje s ostatnými zdravotníckymi zariadeniami a inými právnymi subjektami na úseku boja proti respiračným chorobám. 
•	venuje sústavnú starostlivosť zdravotnej výchove, v spoločných vyšetrovacích a liečebných zložkách poskytuje hematologické, mikrobiologické, imunologické, funkčné, biochemické a rtg. vyšetrenia, podľa potreby a požiadaviek,
•	počas liečby v ústave poskytuje chorým zdravotnú starostlivosť aj na choroby z ostatných medicínskych odborov, v rozsahu svojho materiálneho a personálneho vybavenia,
•	vykonáva rehabilitačnú liečbu dýchacieho a pohybového systému,
•	zabezpečuje prevádzku zariadenia pri dôslednom dodržiavaní vyhlášky MZ SR                 č. 109/1995 Z.z. o požiadavkách na prevádzku zdravotníckych zariadení z hľadiska ochrany zdravia,
•	vedie zdravotnú dokumentáciu a štatistiku, vykonáva rozbory dosiahnutých liečebných výsledkov.

Ekonomická charakteristika zdravotníckeho zariadenia k 31.12. 2001

Počet pracovníkov (prep. stav)
    z toho: THP
    Výkony a mimoriadne výnosy
    Náklady celkom
    Disponibilný zisk
    Miera odpísania HIM v percentách

172,58
13,50      
44 459 tis. Sk 
47 108 tis. Sk
– 2 649 tis. Sk
 60,91

Údaje o rozsahu a štruktúre majetku samostatne privatizovaného zdravotníckeho zariadenia podľa účtovníctva k 31. 12. 2001 v tis. Sk:

Aktíva spolu      
    v tom: stále aktíva
               z toho - pozemky  
                          - budovy a stavby   
                          - stroje a zariadenia           
               obežné aktíva         
               ostatné aktíva 
               ostatné aktíva nezachytené v súvahe
    Záväzky privatizované spolu
    v tom: cudzie zdroje
               z toho – rezervy
                         - záväzky 
                         - bankové úvery a výpomoci
              ostatné pasíva – prechodné účty pasív 
    Čistý majetok, ktorý prechádza na FNM SR

34 477       
  35 920      
    28 247
 1 029
4 608
    26 783
  21
-28 247
4 825
 4 825
0
4 825
0
0
29 652

2. Návrhy privatizačných projektov a podnetov 

Do privatizácie podľa základného privatizačného projektu v predkladanom materiali sa navrhuje časť majetku subjektu Odborný liečebný ústav respiračných chorôb v Novom Smokovci, časť  Pľúcne oddelenie s účtovnou hodnotou 29 652 tis. Sk so spôsobom privatizácie priamy predaj záujemcovi vybranému vo výberovom konaní. 
Ministerstvo zdravotníctva Slovenskej republiky vo svojom stanovisku .SOČ.: 5433/2001/Lo zo dňa  13.5.2002 uvádza:
Ministerstvo zdravotníctva Slovenskej republiky v súlade s návrhom postupu 2. etapy privatizácie  zdravotníckych zariadení súhlasí s navrhovanou metódou privatizácie v základnom privatizačnom projekte zz Odborný liečebný ústav respiračných chorôb Nový Smokovec s priamym predajom pľúcneho a očného oddelenia vopred určenému záujemcovi  a navrhuje uskutočniť výberové konanie.
Zároveň Ministerstvo zdravotníctva SR žiada, aby v zmluvách o prevod majetku medzi FNM SR a nadobúdateľom boli uplatnené nasledovné podmienky:
Fond národného majetku SR v zmluve o  prevode zdravotníckeho zariadenia dohodne s nadobúdateľom v súlade s ustanovením § 610 a  nasl. Občianskeho zákonníka osobitné dojednania takto:
a)	Nadobúdateľ berie na vedomie, že prevodom dotknutý majetok – zdravotnícke zariadenie je zaradené do siete zdravotníckych zariadení, zabezpečuje podľa zákona č. 277/1994 Z .z. o zdravotnej starostlivosti v znení neskorších predpisov zdravotnícku starostlivosť a zaväzuje sa tento majetok užívať na účely zabezpečovania zdravotníckej starostlivosti v rozsahu a náplni činnosti tak, ako bola poskytovaná pri prechode vlastníckych práv. Doba trvania záväzku  sa dohodne na dobu neurčitú.
b)	Zmenu alebo čiastočný zánik záväzku uvedeného v bode a) môže nadobúdateľ vykonať iba po predchádzajúcom vyjadrení miestneho orgánu správy na úseku zdravotnej starostlivosti a so súhlasom Ministerstva zdravotníctva SR.
c)	Nesplnenie dohodnutého záväzku uvedeného v bode a) je dôvodom na odstúpenie od zmluvy zo strany FNM SR. Dodržiavanie podmienok uvedených v bode a) kontroluje Ministerstvo zdravotníctva SR a pri zistení porušenia odovzdá podklady FNM SR na ďalšie konanie s návrhom na odstúpenie od zmluvy. 

Protimonopolný úrad Slovenskej republiky  vo svojom stanovisku č. 2858/P/78/PMÚ SR/2002 zo dňa 31.5. 2002 súhlasí so záverom uvedeným v liste MZ SR, podľa ktorého MSPNM SR vyzve všetkých záujemcov o privatizáciu predmetného zdravotníckeho zariadenia, aby vypracovali a predložili svoj privatizačný zámer a zároveň odporúča, aby sa o budúcom nadobúdateľovi privatizovaného subjektu rozhodlo vo výberovom konaní. Úrad súčasne žiada, aby pri výbere nadobúdateľa boli zohľadnené všetky skutočnosti súvisiace s privatizáciou v tom zmysle, aby privatizáciou predmetného subjektu nedošlo ku vzniku alebo posilneniu dominantného postavenia nového vlastníka na relevantnom trhu.

Na privatizáciu zz Odborný liečebný ústav respiračných chorôb v Novom Smokovci, časť pľúcne oddelenie bolo podaných celkom 31 podnetov.

1.	Ján Brezina, 032 31 Hybe 82. Podnet na privatizáciu zdravotníckeho zariadenia.    MSPNM SR 7.6.2002                                                        
2.	Larive Slovakia s.r.o., Heidukova 5, 811 08 Bratislava, Ľubomír Šesták riaditeľ. Záujem o privatizáciu OLURCH v Novom Smokovci. MZ SR 22.10.2001
3.	TATRASAN, s.r.o., Štefánikova ul. 897/4, 058 01 Poprad, Ing. Silvia Oravcová  konateľka spoločnosti. Podnet na privatizáciu. MZ SR 21.6.2001
4.	Travel Agency – Ski School s.r.o., hotel Patria, 059 85 Štrbské Pleso, Mgr.  Gabriel  Jamnický. Záujem o privatizáciu pavilónov. MZ SR 3.11.2001
5.	LEGIO TRADE, a.s. Grosslingova 53, 811 09 Bratislava, Ľudmila Čatlošová,    predseda predstavenstva. Uchádzač o zdravotnícke zariadenie. MZ SR 31.10.2001
6.	MUDr. Eva Krčmáriková, Ľ. Okánika 8, 949 01 Nitra. Záujem o privatizáciu zdravotníckeho zariadenia. MZ SR 12.10.2001
7.	AGP spol. s r.o., Matice Slovenskej 9, 080 01 Prešov, Dr. Dušan Dolný konateľ  spoločnosti. Záujem o privatizáciu zdravotníckeho zariadenia. MSPNM SR 5.2.2002
8.	ALBAINVEST spol. s r.o. Koceľova 17, 821 08 Bratislava, Imrich Mikuš  konateľ  spoločnosti. Žiadosť o privatizáciu liečebného ústavu. MSPNM SR 17.6.2002
9.	FESTA, spol. s r.o. Tatranská Lomnica, JUDr. Jozef Kuruc vedúci marketingu, Levočská 66, 058 01 Poprad. Podnet na privatizáciu liečebného ústavu. MSPNM SR 14.1.2002
10.	J.K. PLUS spol. s r.o. Moheľova 826/5,PO Box 68, Pošta 2, 058 01 Poprad, Jng. Pavel Jančík, CSc. konateľ spoločnosti. Podnet na privatizáciu zdravotníckeho zariadenia. MSPNM SR 11.10.2001
11.	ENFER, a.s. Bratislava. Podnet na privatizáciu zdravotníckeho zariadenia. MSPNM SR 17.7.2002
       
    Podnety podané v termíne do 20.1.1998. Celkom bolo podaných 20 podnetov.

1.	VESPO Investment spol. s r.o. MUDr. Štefan Chlebovič, Štefánikova 873/7, 058 01 Poprad. Podnet navrhuje priamy predaj majetku podniku vopred  určenej osobe. MZ 9.2.1996
2.	ROSAN spol. s r.o.  MUDr. Rastislav Šaling,  Námestie sv. Egídia 95, 058 01 Poprad Žiada o privatizáciu OLURCH Nový Smokovec. MSPNM 21.11.1996
3.	MUDr. Mario Lužinský  Lackova 7, 841 04 Bratislava a MUDr. Gabriel Škurla Matušova 21, 811 04 Bratislava Žiada o privatizáciu zdravotníckeho zariadenia. MZ 2.4.1997
4.	OLÚRCH  MUDr. Ivan Maurovič, 062 24 Nový Smokovec. Podnet navrhuje realizovať privatizáciu plánovaným založením  obchodnej spoločnosti a privatizovať ústav ako právnická  osoba. MSPNM 18.4.1997
5.	UPRAKO a.s.  Vstupný areál VSŽ, 044 54 Košice. Žiada o privatizáciu  zz Odborný liečebný ústav respiračných chorôb v Novom  Smokovci. MSPNM 28.4.1997
6.	PENZÁK spol. s r.o. MUDr. Miluše Porubská – konateľka. Nový Smokovec IV/76 P.O.Box 2, 062 01 Starý Smokovec.  Podnet navrhuje privatizáciu metódou priameho predaja. MSPNM 2.6.1997
7.	MUDr. Vladimír Sekan, CSc.,  Medená 33, 811 02 Bratislava. Žiada o privatizáciu uvedeného ústavu. MSPNM 30.6.1997
8.	Sanatórium PENZÁK spol. s r.o., MUDr. Vladimír Krasuľa – konateľ, Grosslingova 56,  812 81 Bratislava. Podnet navrhuje priamy predaj pre spoločnosť Sanatórium  PENZÁK s.r.o. Bratislava. MSPNM 5.8.1997
9.	TATRANSKÝ ÚSTAV ZDRAVIA spol. s r.o., Ing. Dušan Tallo – riaditeľ, Štrbské pleso   č. 27, 062 01 Starý Smokovec. Podnet žiada o privatizáciu. MSPNM 18.8.1997
10.	Centrum pre liečbu neplodnosti - CELINE a.s., Hviezdoslavovo nám. č. 14, 811 02 Bratislava. Podnet navrhuje privatizáciu formou priameho predaja vopred  určenému záujemcovi. MSPNM 28.7.1997
11.	MUDr. Ľubica Kováčová, Magurská 3, 831 01 Bratislava. Podnet navrhuje priamy predaj. MSPNM 22.5.1997
12.	Prvá medicínska spoločnosť spol. s r.o., Ing. Jozef Urbančík – konateľ, Krosnianska 73, 040 22 Košice. Podnet navrhuje privatizáciu formou priameho predaja vopred  určenému záujemcovi. MSPNM 28.7.1997
13.	Košická servisná spoločnosť, spol. s r.o., Ing. Darina Maruchničová, Čárskeho 10, 042 33 Košice. Podnet navrhuje privatizáciu formou priameho predaja vopred  určenému záujemcovi. MSPNM 28.7.1997
14.	Tatranská medicínska spoločnosť a.s., Mudr. František Veselý - predseda predstavenstva, Nová Lesná 54, 059 86 Nová Lesná. Podnet navrhuje privatizáciu formou priameho predaja vopred  určenému záujemcovi. MSPNM 28.7.1997
15.	Žilinská medicínska spoločnosť, spol. s r.o., MUDr. Ján Valica - predseda predstavenstva   J. Milica 6, 010 01 Žilina. Podnet navrhuje privatizáciu formou priameho predaja vopred  určenému záujemcovi. MSPNM 28.7.1997
16.	Košická medicínska spoločnosť a.s., MUDr. Mikuláš Loja - predseda predstavenstva, Letná 30, 040 01 Košice. Podnet navrhuje privatizáciu formou priameho predaja vopred  určenému záujemcovi. MSPNM 28.7.1997
17.	ELITE HOLDING, a.s., Miletičova 5, 821 08 Bratislava. Podnet na privatizáciu Odborného liečebného ústavu  respiračných chorôb v Novom Smokovci. MSPNM 27.8.1997
18.	Liečebný ústav respiračných chorôb Nový Smokovec, spol. s r.o., Zuzana Velková –konateľ, Nábr. L. Svobodu 50, 811 02 Bratislava. Podnet na privatizáciu OLÚRCH v Novom Smokovci. MSPNM 30.10.1997
19.	Tatramedia, spol. s r.o. PharmDr. Darina Fedorová – konateľ, Sabinovská 4, 080 01 Prešov Podnet žiada o privatizáciu OLÚRCH v Novom Smokovci. MSPNM 4.11.1997
20.	JUDr. Ján Sitarčík, Dr. Herza č. 20, 984 01 Lučenec. Podnet navrhuje privatizáciu formou priameho predaja vopred  určenému záujemcovi. MSPNM 28.7.1997

3. Postup posudzovania privatizačného projektu
Základný  privatizačný  projekt  bol   predložený zriaďovateľom  na ministerstvo 29.5.2002 a je spracovaný v súlade so  stanoviskom zriaďovateľa. Na MSPNM SR bol prerokovaný dňa 12.7.2002 s odporúčaním privatizovať majetok zdravotníckeho zariadenia vo dvoch samostatných výstupoch: Pľúcne oddelenie, Očné oddelenie so spôsobom privatizácie priamy predaj záujemcom, ktorí budú vybraní vo výberovom konaní. MSPNM SR listom zo dňa 12.7.2002 oslovilo všetkých známych záujemcov so žiadosťou o doplnenie  podnetu  v termíne do 31.7.2002. V stanovenom termíne predložili dodatky k svojim podnetom na privatizáciu Pľúcne oddelenie traja záujemcovia:
TATRASAN, s.r.o., Štefánikova ul. 897/4, 058 01 Poprad
Larive Slovakia s.r.o., Heidukova 5, 811 08 Bratislava
J.K. PLUS spol. s r.o. Moheľova 826/5, PO Box 68, Pošta 2, 058 01 Poprad
 Komisia pre výber nadobúdateľa privatizovaného majetku, zriadená ministerkou pre správu a privatizáciu národného majetku, posúdila predložené návrhy na svojom rokovaní dňa 9.8.2002 a odporučila ako budúceho nadobúdateľa privatizovanej časti Odborný liečebný ústav respiračných chorôb v Novom Smokovci, časť Pľúcne oddelenie majetku zdravotníckeho zariadenia spoločnosť TATRASAN, s.r.o., Štefánikova ul. 897/4, 058 01 Poprad. 

Pri svojom odporúčaní vychádzala komisia z nasledovných skutočností:
Spoločnosť TATRASAN, s.r.o., Štefánikova ul. 897/4, 058 01 Poprad, ako jediný záujemca o privatizované zdravotnícke zariadenie splnila všetky podmienky výberového konania bez výhrad. Spoločníkmi tejto spoločnosti sú odborní lekári, ktorí pracujú v zdravotníckom zariadení. Spoločnosť navrhla kúpnu cenu vo výške 30 000 tis. Sk.
Spoločnosť Larive Slovakia s.r.o., Heidukova 5, 811 08 Bratislava nesplnila kritériá pre zaradenie do výberového konania, vzhľadom k tomu, že nepreukázala finančné krytie kúpnej ceny a odbornú spôsobilosť. Kúpnu cenu navrhla vo výške 37 000 tis. Sk.
Spoločnosť J.K. PLUS spol. s r.o. Moheľova 826/5, PO Box 68, Pošta 2, 058 01 Poprad nesplnila kritériá pre zaradenie do výberového konania (ako doklad o finančnom krytí kúpnej ceny predložila zmluvu o budúcej zmluve, uzatvorenú medzi dvoma nebankovými tretími subjektami). Kúpnu cenu navrhla vo výške 33 220 tis. Sk.
Spoločnosť TATRASAN, s.r.o., Štefánikova ul. 897/4, 058 01 Poprad, ako jediný záujemca o privatizované zdravotnícke zariadenie splnila všetky podmienky výberového konania bez výhrad. Spoločníkmi tejto spoločnosti sú odborní lekári, ktorí pracujú v zdravotníckom zariadení Odborný liečebný ústav respiračných chorôb v Novom Smokovci, časť Pľúcne oddelenie. Spoločnosť navrhla za nadobudnutie predmetného zdravotného strediska prijateľnú kúpnu cenu vo výške 30 000 tis. Sk. s jednorázovou platbou FNM SR. Predložila odborne spracovaný a reálny podnikateľský zámer, v ktorom deklaruje zabezpečenie zlepšenia poskytovania zdravotnej starostlivosti, ako aj zvýšenie existujúceho štandardu poskytovaných služieb v zdravotníckom zariadení, najmä modernizáciou budov a prístrojového vybavenia, ako aj zdokonalenia mechanizmu riadenia tohoto zdravotníckeho zariadenia.  

Záver
Ministerstvo pre správu a privatizáciu národného majetku Slovenskej republiky  navrhuje vláde Slovenskej republiky  vydať rozhodnutie o privatizácii časti zdravotníckeho zariadenia Odborný liečebný ústav respiračných chorôb v  Novom Smokovci, časť Pľúcne oddelenie, spoločnosť TATRASAN, s.r.o., Štefánikova ul. 897/4, 058 01 Poprad.